# Vedlegg 1: Forretningsorden for FFO

**Forslag til forretningsorden foreslås av FFOs hovedstyre til hver kongress og hvert møte i FFOs representantskap. FFOs vedtatte forretningsorden gjelder også for møter i fylker og kommuner.**

### A) FFO nasjonalt

Hver medlemsorganisasjon har rett til å møte med to representanter. Disse representerer organisasjonens stemmer. Medlemsorganisasjonens stemmer avgis enhetlig, dvs. stemmene kan ikke splittes.

1. FFOs kongress/representantskap velger møteleder og andre møtefunksjonærer etter innstilling fra FFOs hovedstyre
2. FFOs leder åpner forhandlingene og leder møtet til møteleder er konstituert
3. Møteleder leder møtet med videre konstituering
4. Alle som ønsker ordet viser det med nummerskilt
5. Taletid begrenses i utgangspunktet ikke. Møteleder kan foreslå å begrense taletiden
6. Forslag skal leveres skriftlig til møteleder og undertegnes med navn og medlemsorganisasjonens navn.

* Forslag til vedtak som ikke er levert eller fremsatt før det er satt strek, behandles

Ikke.

* Når strek settes, skal de fremsatte forslag til vedtak og talerlisten refereres.
* Forslag kan ikke trekkes etter at strek er satt.

1. Replikk varsles med eget tegn. Til hvert innlegg er det anledning til replikk, hver på maksimum 1 - ett - minutt. I tillegg har taleren rett til eventuelt svar/replikk. Det er ikke anledning til duplikk.
2. Alle som ber om ordet til forretningsorden, får dette straks.
3. Utsettelsesforslag tas umiddelbart etter votering

### B) FFO i fylker og kommuner

Hver medlemsorganisasjon har rett til å møte med to representanter. Disse representerer organisasjonens stemmer. Medlemsorganisasjonens stemmer avgis enhetlig, dvs. stemmene kan ikke splittes.

1. FFOs årsmøte/ledermøte velger møteleder og andre møtefunksjonærer

etter innstilling fra FFOs styre.

1. FFOs leder åpner forhandlingene og leder møtet til møteleder er konstituert.
2. Møteleder leder møtet med videre konstituering.
3. Alle som ønsker ordet, viser dette med nummerskilt.
4. Taletid begrenses i utgangspunktet ikke. Møteleder kan foreslå å begrense taletiden.
5. Forslag skal leveres skriftlig til møteleder og undertegnes med navn og

medlemsorganisasjonens navn.

- Forslag til vedtak som ikke er levert eller fremsatt før det er satt strek, behandles ikke.

- Når strek settes, skal de fremsatte forslag til vedtak og talerlisten refereres.

- Forslag kan ikke trekkes etter at strek er satt.

1. Replikk varsles med eget tegn. Til hvert innlegg er det anledning til replikk, hver på maksimum 1 - ett - minutt. I tillegg har taleren rett til eventuelt svar/replikk. Det er ikke anledning til duplikk.
2. Alle som ber om ordet til forretningsorden, får dette straks.

Utsettelsesforslag tas umiddelbart opp til votering.